আলিয়া ভাট
আলিয়া ভাট (; জন্মঃ মার্চ ১৫, ১৯৯৩) একজন ব্রিটিশ-ভারতীয় চলচ্চিত্র অভিনেত্রী। ব্রিটিশ পরিবারে জন্মগ্রহণ করা আলিয়া, চলচ্চিত্রনির্মাতা মহেষ ভাট এবং অভিনেত্রী সোনি রাজদানের কন্যা। ১৯৯৯ সালে তানুজা চন্দ্র পরিচালিত "সংঘর্ষ" চলচ্চিত্রে শিশুশিল্পীর ভূমিকায় অভিনয়ের মাধ্যমে চলচ্চিত্র জগতে তার আত্মপ্রকাশ ঘটে। পরবর্তীকালে একজন প্রাপ্তবয়স্ক অভিনেত্রী হিসেবে সিদ্ধার্থ মালহোত্রা ও বরুণ ধবনের বিপরীতে করন জোহর পরিচালিত রোমান্টিক কমেডি "স্টুডেন্ট অব দ্য ইয়ার" (২০১২) চলচ্চিত্রের মাধ্যমে তিনি নিয়মিত অভিনয় শুরু করেন; যা সে বছরের বক্স অফিস সাফল্য অর্জন করে।
লুৎফুন নাহার লতা
লুৎফুন নাহার লতা একজন বাংলাদেশি অভিনেত্রী, মঞ্চ ব্যক্তিত্ব এবং নাট্য পরিচালক। তিনি "এইসব দিনরাত্রি" (১৯৮৫), "বহুব্রীহি" (১৯৮৮), "একা একা" (১৯৮৫) নাটকের জন্য পরিচিত। আশির দশকের শেষের দিকে তিনি অভিনয় শুরু করেন, এবং ১৯৯৭ সালের পর অভিনয় পেশা থেকে দীর্ঘ বিরতি নেন। ১৯৯৮ সালে "একাত্তরের লাশ" চলচ্চিত্রের মধ্য দিয়ে তার চলচ্চিত্রে আত্মপ্রকাশ হয়।